DINCOLO DE BAROU
Dumnezeule!
TE DESCURCI!
Da?
Dle Yoon,
a sosit dna Seol.
Hash e rezistent și deja și-a revenit bine după doar o zi.
Am zis că-l iau eu.
Oricum mă duceam în oraș.
Deocamdată, îl voi lua eu.
Nu-l lăsa la hotel.
E departe.
- N-ar fi mai ușor cu hotelul? - Nu e departe.
Bine.
Faci cum vrei.
Legat de ce am zis ieri…
Să nu mai vorbim despre asta.
Nu vreau să port o discuție
atât de inutilă.
Am înțeles.
M-am gândit mult.
Cred c-ar fi mai bine
să-l ții tu pe Hash.
Ești sigură?
Cu o condiție.
Și anume?
Coleg de apartament
sau soție,
găsește pe cineva să te ajute cu Hash
și-ți acord tutela. Ce zici?
S-a făcut!
Heart Logic
nu folosește corelarea manuală ca o agenție clasică.
Folosim AI pentru a analiza datele dv
despre persoana ideală și potrivirea e automată.
Vă transformăm preferințele în date
și vă recomandăm potrivirile ideale.
De asemenea,
vă veți întâlni fără să vedeți fotografii sau profiluri.
E literalmente o întâlnire pe nevăzute.
Oamenii se întâlnesc fără să vadă poze?
Da, de fapt, rata de succes e mai mare la întâlnirile fără informații.
Și nu limităm
numărul de întâlniri, cum fac agențiile matrimoniale clasice,
ca să nu punem presiune pe dv.
Dacă vă permite programul, un an primiți sugestii nelimitate.
Aș vrea să…
Mami, fac pipi.
Du-te la tati.
- Înțeleg. - Da.
Verificați membrii, nu?
Sigur că da!
Facem verificări manuale riguroase.
VĂ IUBESC
Am plecat.
Am o întâlnire față în față și apoi merg direct la serviciu.
Da? Și-l poți lua Min când te întorci?
- De ce? - Probabil voi lua cina cu Sang-min.
Serios?
Mă gândeam la o cină de familie, în trei.
- S-o lăsăm pe mâine. - Bine.
Tot la stadiul de discuții sunteți
sau avansați?
Nu vreau să vorbesc despre viața mea amoroasă.
Legal, ești soțul meu. E ciudat.
Bine. Am fugit.
Pa!
Am venit.
Unde ai fost?
Min zicea că te-ai dus la reciclat.
- Unde e Min? Doarme? - Da.
Ai băut?
Da, puțin.
Uite,
legat de aranjament…
Ești sigură că e în regulă?
Despre ce e vorba?
Eu…
Cred
că simt ceva pentru tine.
Când mă gândesc la tine cu alt bărbat,
devin gelos
și simt
cum fierbe ceva…
- Aici. - Min-chan.
E o încălcare a contractului.
Acordul de custodie comună
n-are nicio valoare reală în Coreea.
Ce încerci să spui?
Ești sigură că procedăm bine?
Crezi că suntem cu adevărat fericiți
într-o familie fără iubire?
Iubirea se poate schimba în timp.
O familie construită doar pe asta
te va face nefericit până la urmă și se va încheia cu un divorț.
Nu vreau să-l cresc
pe Min într-o familie divorțată.
Eu cred
că te iubesc.
Îmi pare rău.
Nu vreau
să destram familia.
Bine.
Atunci,
ar trebui să divorțăm.
Îmi pare rău,
dar nu-mi doresc o familie fără iubire.
Vreau să fim un cuplu adevărat.
CAPITOLUL 12 DINCOLO DE JURĂMÂNTUL DE IUBIRE
O încălcare a contractului?
Ce fel de încălcare?
A acordului de custodie comună.
Am convenit să creștem copilul împreună fără o relație conjugală.
Nu sunt sigură că înțeleg.
Eu și Min-chan ne-am căsătorit deși nu ne iubeam.
Considerând că o astfel de căsnicie ar fi mai stabilă,
am convenit să facem un copil prin FIV și să ne vedem fiecare de viața lui.
Deci nu a existat nicio relație fizică între dv și soțul dv?
Nu, nici măcar o dată.
L-am cunoscut pe Min-chan în SUA,
unde am găsit oameni ca noi
care cred că iubirea poate distruge o căsnicie.
Era o platformă care conecta oameni ca noi. Așa l-am cunoscut.
Înțeleg.
Eu și Min-chan am crescut
în familii divorțate.
Știind din proprie experiență
cât de instabilă poate fi o căsnicie bazată pe iubire
ne-am înscris pe platformă.
În SUA, în funcție de stat,
astfel de contracte sunt recunoscute legal.
Șansele ca acesta
să fie recunoscut de un tribunal coreean par mici.
Dacă se decide că e contrar ordinii publice și bunelor moravuri,
poate fi declarat nul.
Ce vreți să spuneți prin asta, mai exact?
Valorile morale de bază și ordinea publică a societății.
De pildă, un contract de concubinaj contrar sistemului monogam
a fost declarat nul, fiind contrar ordinii publice și bunelor moravuri.
„Concubinaj”?
Da.
Un alt dosar implicând un contract în care
o persoană căsătorită accepta căsătoria cu cineva anume după divorț
a fost declarat nul fiindcă încălca principiile etice și ordinea socială.
Dar contractul meu cu el nu e o bizarerie dintr-aceasta.
Să ai o concubină sau să accepți să te căsătorești cu altcineva
e contrar principiilor etice umane.
Noi am găsit o formă mai bună de căsnicie,
una care nu se bazează pe emoții imperfecte.
Înțeleg.
Dar tribunalul o poate vedea ca pe o negare fundamentală
a conceptului tradițional de căsnicie
întrucât legăturile sexuale și emoționale sunt considerate
esențiale într-o căsnicie.
Înțeleg.
Dar de ce o vedeți ca pe o încălcare a contractului?
Soțul meu s-a îndrăgostit de mine.
Vrea să fim ca alte cupluri căsătorite. Și eu nu doresc asta.
Acum, vrea să divorțăm.
Dar eu nu vreau să divorțez.
Îmi place aranjamentul de acum,
cel convenit prin contract.
Coleg de cameră
sau soție,
găsește pe cineva să te ajute cu Hash. Apoi, îți acord tutela.
AGENȚIE MATRIMONIALĂ
HEART LOGIC - MATRIMONIALE PRIN AI
CERERE CONSULTAȚIE
COMPLETARE FORMULAR
NUME YOON SEOK-HOON
NUMĂR DE TELEFON
SOLICITĂ CONSULTAȚIE
CERERE TRANSMISĂ
Min-ji mi-a zis că sunteți directoarea unei agenții matrimoniale.
Așa este.
Are o abordare neconvențională.
Iată broșura agenției mele. Răsfoiți-o.
Poate e cam curând să vă gândiți la căsătorie,
dar dacă doriți, e ocazia perfectă. S-a înregistrat și Min-ji.
Mi-a spus.
Avem o reducere pentru cunoștințe.
Bine.
E oarecum ironic
că cineva care nu crede în iubire lucrează în matrimoniale.
De asta îmi și merge bine.
Iubirea înseamnă sentimente, căsătoria, realitate.
Nu e un legământ de iubire eternă,
ci doar un contract de coabitare pe viață.
La coabitarea pe viață, compatibilitatea primează asupra sentimentelor.
Câți oameni poți cunoaște prin prieteni?
Nu e ușor să găsești pe cineva potrivit cerințelor tale.
Într-o agenție matrimonială, ai acces la o bază de date mult mai mare.
Șansele sunt în favoarea ta.
- Chiar vreau să lucrăm împreună. - Și eu.
Hai, lasă-mă!
Un copil fără să aibă relații intime? Ce, e Fecioara Maria?
Prin FIV.
Chestia aia pentru cupluri infertile?
Acum nu mai e doar pentru ele.
Adică soțul vrea să divorțeze de ea pentru că…
Pentru că s-a îndrăgostit de ea.
Nu e ciudat?
Vrea divorț fiindcă o iubește?
Și clienta ce dorește?
Vrea recunoașterea legală a contractului de custodie comună.
Și să ceară penalitățile de un miliard de woni
stipulate în contract.
Scopul real nu e neapărat să obțină compensarea,
ci să se profite de acest drept
pentru a evita divorțul și a menține situația actuală.
Dar judecătorii îl vor considera un contract valid?
I-am zis că poate fi anulat ca fiind contrar ordinii publice și moravurilor.
Mă scoate din sărite!
Ce anume?
Vezi tu,
încalcă sistemul sacru al căsătoriei.
Nu vă proiectați emoțiile personale asupra cazului.
Am făcut asta?
Multe cupluri căsătorite au aventuri și căsnicii fără sex.
Sunt cupluri de fațadă.
În cazul nostru, au eliminat sentimentele de la bun început prin contract.
Cuplurile de fațadă ascund asta.
În esență, nu e diferit. O căsnicie fără iubire.
Nu. Probabil s-au iubit cândva, deci e o căsnicie unde iubirea s-a stins.
Poate căsnicia nu e încununarea iubirii, ci procesul prin care ea dispare.
Uitați-vă la voi.
De ce sunteți așa de negativiști în privința căsniciei?
Nu vorbesc despre convingerile mele. Zic doar cum stau lucrurile acum.
Mai în glumă, mai în serios, se zice
că o căsnicie trebuie reînnoită la 20 de ani.
La începuturile instituției căsătoriei, oamenii trăiau până pe la 50-60 de ani.
Acum, când trăiesc până la 100,
ideea de a iubi un singur om toată viața poate părea puțin nerealistă.
Când ai o dată de expirare, poate te străduiești…
Gata, ajunge.
Nu-mi pasă cum trăiesc sau ce cred alții.
Eu vreau să mă însor cu cea pe care o iubesc,
să-i arăt mereu dragostea mea
Și la bătrânețe, mi-aș folosi energia să…
Bine. Ajunge.
Ce părere aveți, dle Yoon?
Are sens să te căsătorești
ca să faci și să crești un copil fără intimitate sau iubire?
Unii se căsătoresc și pentru un câine.
Poftim?
Vedeți voi, iubirea e un sentiment,
iar sentimentele se pot schimba.
Pe de altă parte,
căsătoria e, în esență, un contract pe viață.
Ruptura dintre ele e inevitabilă.
Înțeleg de ce ar alege cineva să-și întemeieze o familie
fondată pe răspunderea custodiei comune,
în loc să se bazeze pe incertitudinea emoțiilor.
Nu mă așteptam la asta de la un romantic.
Romantic?
Dl Yoon?
- Cândva, pare-se. - Nu.
Eu vreau să iau cazul.
Ordinea publică și bunele moravuri nu sunt concepte fixe.
Pot fi înțelese diferit în funcție de eră și de normele sociale.
Cred că și căsătoria
ar trebui privită dintr-o perspectivă mai largă.
- Pot să preiau cazul? - Da.
O ajut și eu.
- Te rog. - Dumnezeule mare!
- Dacă vă doare, îmi ziceți. - Bine.
- Nu doare. Nu mă așteptam. - Nu-i așa?
E cel mai popular tratament al momentului.
Veți vedea îmbunătățirile
dacă faceți tratamentul regulat.
Bine, mulțumesc.
- Mă bucur! - Le fac cunoștință.
Dnă Heo Min-jeong, aici!
- Bună ziua! - Bună!
Prietena mea, Lee Gyeong-hui.
E sora mai mare a lui Jin-woo.
Ce faceți?
- Încântată! - Asemenea.
Datorită dv mi-am refăcut viața.
Am vrut să marcăm momentul
și am invitat-o și pe Gyeong-hui
pentru că datorită ei am ajuns la dv.
Minunat!
Vă rog…
Lucrați în aceeași echipă cu Jin-woo?
Da, am început împreună. Ne înțelegem bine.
Am înțeles.
Înseamnă că aveți cam aceeași vârstă.
Chiar aceeași, se pare.
- Ca Jin-woo? - Nu.
- Ca noi. - Serios?
- Aveți 42 de ani? - Da.
Cred că aveți mare grijă de dv!
Eu credeam
că sunt un an-doi între dv și Jin-woo.
Dar zece ani?
Cum de n-aveți pete maronii?
Aveți un ten impecabil!
Am fost la dermatolog ieri.
Serios?
De-asta străluciți așa!
Și ce v-ați făcut?
Un tratament pentru petele maronii.
Le deschide la culoare
și ameliorează și textura pielii.
La zece ani diferență,
Jin-woo cred că vi se pare un bebeluș.
Nu, n-aș zice.
E bebeluș doar pentru tine.
Jin-woo are 32 de ani acum.
- Știu. - Da.
A venit vremea să se însoare, dar nu zice nimic.
Are iubită?
Nu cred.
Are?
Păi,
nu știu sigur.
Dnă Heo,
vă rog să aveți grijă de fratele meu, ca o soră mai mare.
Dacă știți o fată drăguță să i-o prezentați…
Probabil cunoștințele dv sunt mai în vârstă.
Nu?
Așa cred.
Ce-are dacă e mai în vârstă?
Vorbești serios?
Lui nu-i plac femeile mai în vârstă. Nici mie.
Familia n-ar fi de acord.
O diferență de doi ani e rezonabilă.
Nici vorbă. Trebuie să facă un copil.
- Da, copil. - Exact.
- Ce bun e! - Locul ăsta e vestit.
- Poftă bună! - Mersi.
Ce e?
Legat de cina noastră…
- Da? - Am uitat că aveam planuri.
Ce planuri?
Niște planuri.
Hai să amânăm cina.
Ce-i cu ea?
Bună, Gyeong-hui!
Da.
Când?
Cu dna Heo?
Hai să vorbim puțin.
Chiar ai planuri diseară?
Da.
Nu mă minți.
De ce nu mi-ai zis de întâlnirea cu soră-mea?
Ce a zis de te-a făcut să mă eviți?
Nu mare lucru.
Știm amândoi despre ce e vorba.
Am încercat să ignor, dar nu pot.
Bine. Ești cu zece ani mai mare.
Ești divorțată și ai un copil.
Dar eu tot te iubesc.
Te vei ascunde mereu când vine vorba despre asta?
După o relație, urmează căsătoria.
Dar noi suntem compatibili?
Într-o relație, poate nu bifezi tot.
- Căsnicia e diferită. - Să bifezi? Uite ce e…
Te căsătorești când iubești la nebunie.
Ce e compatibil și ce nu e?
Nu iubirea contează în căsnicie?
Iisuse!
Mărită-te cu mine.
Poftim?
Să cerem binecuvântarea părinților și să ne căsătorim.
Ai tăi vor fi în culmea fericirii.
Și ce dacă nu vor fi? E viața mea, nu a lor.
Ascultă cu atenție.
Nu mă mai pun pe tușă
pentru iubire.
Te iubesc, dar eu sunt mai importantă pentru mine.
Pe mine mă iubesc cel mai mult.
Doar așa o pot răsplăti pe mama.
Poftim?
Ce ai spus?
- Ce anume? - Repetă ce-ai spus adineauri.
Mă iubesc pe mine mai mult.
Nu, chiar înainte de asta.
Te iubesc, dar sunt…
Nu-mi poți spune asta așa. M-ai dat peste cap.
Ai încredere în mine.
Nu voi permite niciodată să te simți altfel decât cum ești.
Niciodată.
- Unde e dna Kwon? - Lipsește puțin.
- Voiam să vă sun. - De ce anume?
M-a sunat Ban Gi-seung.
Așa cum suspectam,
dl Ko a orchestrat totul.
Știam eu!
- Acum trebuie să și dovedim. - Da.
A acceptat să ne predea toate probele-cheie.
Păreau certați?
Sigur că da. De asta a venit la mine.
În cazul lui Ban Gi-seung,
dacă recunoaște că dl Ko a orchestrat totul,
își pierde licența pentru încălcarea regulilor OEM.
Dacă zice că firma de gestionare a activelor s-a ocupat de tot independent,
riscă despăgubiri de peste 80 de miliarde de woni.
Oricum ar fi, nu iese bine.
În plus, am auzit că dl Ko
vrea să-l scoată răspunzător pe Ban Gi-seung.
LEE JIN-WOO
Organizația care l-a susținut pe dl Ban
e Fundația Seunghun, operată de dl Ko Seung-cheol.
I-ai dezvăluit informații?
M-a întrebat unde am ascuns documentele tehnice.
I-am zis că nu există
și că totul e în capul dlui Lee Seong-bin.
- De ce? - Nu cred că dl Ban l-ar trăda pe dl Ko.
Dacă dl Ko l-a trimis să sondeze terenul?
De ce crezi asta?
A fost susținut de fundația dlui Ko.
Serios?
Atunci dl Ban e printre protejații dlui Ko.
- Protejați? - Da.
Firmele de avocatură sunt despre oameni,
iar dl Ko a făcut artă din asta.
A aplicat aceeași tactică cu altă afacere.
A cultivat talente cu sponsorizările clienților corporativi
și a creat rețele ca să atragă clienți.
Are flerul de a dezvolta oamenii pentru a culege apoi roadele.
Probabil dl Ban Gi-seung e printre ei.
Protejații lui Ko Seung-cheol.
Totuși,
dacă e pielea lui în joc, va căuta o soluție.
Predau
toate probele poimâine, la patru.
Atunci vom ști adevărul.
Da.
- Toate cele bune! - La fel!
Ieșim la un pahar după serviciu?
S-a întâmplat ceva?
E vorba de cel mai important lucru din viața mea.
- Vreau să vorbim. - Bine.
- Poate veni și Hyo-min? - De ce ea?
Nu-s sigur că mă poate ajuta,
dar am nevoie de o perspectivă feminină.
Bine.
Mersi.
Am o relație cu Min-jeong.
Știam eu!
La prânz, deunăzi, te purtai ciudat.
Nici nu ești mirată.
Mă rog, vreau să mă însor.
- Cu cine? - Cu cine anume?
Tocmai v-am zis.
Am o relație cu Min-jeong. Cu cine altcineva?
- Ce vă mirați așa? - E cam repede.
Exact. Foarte repede.
- Și? - Da, și?
Iisuse! Ești ecoul lui?
Zi odată! Vrei să te însori cu ea și ce?
Mă gândesc s-o cer,
dar mi s-a părut că nu prea e pro căsătorie.
M-am gândit să vă cer sfatul
despre cum s-o cer.
În stil clasic, zic eu.
Ce-ar fi să-i citești jurământul de iubire scris de tine?
Foarte simplu, intuitiv. Îmi place.
Și ce să scriu?
Mi-ar plăcea să te ajut,
dar habar n-am.
Nici nu sunt convinsă
că dragostea și căsnicia merg mână în mână.
Nu mă ajuți deloc.
Și dv?
Eu?
Sunt de părere
că o căsnicie se bazează pe iubire.
În timp, iubirea aceea își schimbă doar forma.
Cum așa?
Într-un cuplu, iubirea începe
cu pasiune, trece prin realitate
și apoi devine solidaritate.
Când dispare pasiunea
nu înseamnă că s-a pierdut iubirea.
Solidaritate, loialitate, apartenență.
Toate sunt doar forme diferite de iubire.
Am un a răspuns.
Stați așa.
Pot folosi ăsta pentru jurăminte?
Vă pot împrumuta cuvintele?
Ce-ai spus?
„Iubirea începe cu pasiune.”
„Trece prin realitate.”
Știu.
„Trece prin realitate.
Și devine solidaritate.”
- Doar un rând. - Încă un rând.
Încă un rând!
Mergeți voi doi.
Bine, dar unul singur, da?
Da!
Îl dai pe gât.
- Scuzați! - Da.
- Încă un soju, vă rog! - Sigur.
Mersi.
Noroc! Mersi.
Hai că poți, Jin-woo!
Hai ginerică!
TRIBUNAL
Dacă spun asta, va trebui să menționăm.
Bine?
Au sosit.
Nu ne-am mai văzut de mult, dnă Kang.
Aveți un caz interesant.
Bun.
De ce nu poate reclamantul să ceară divorțul?
Reclamantul solicită divorțul întrucât pârâta are sentimente
pentru altcineva.
Cu toate acestea, conform articolului 841 din Codul Civil,
divorțul nu poate fi solicitat
dacă există iertare sau consimțământ
înaintea conduitei improprii a părții.
În acest caz, pârâta și reclamantul au convenit la încheierea căsătoriei
să nu aibă legături emoționale sau fizice,
să accepte relații romantice separate
și să împartă doar îndatoririle de îngrijire a copilului.
Acesta constituie consimțământ prealabil conform articolului 841 din Codul civil.
Dacă cineva își dă acordul prealabil sau iartă o relație extraconjugală
nu poate cere divorțul ulterior?
- Nu. - Am înțeles.
Chiar se pricepe.
Hyo-min folosește asta aici.
Reclamantul susține
nu doar că pârâta a avut o relație cu un alt bărbat,
ci și că nu mai poate îndura o căsnicie fără iubire și relații conjugale.
Și dacă ar fi existat consimțământ prealabil,
acesta a fost acum în mod clar retras.
Nu știți ce este un contract?
Retragerea unilaterală duce la nulitatea contractului?
Contract?
Da, acel contract e nul.
Acel acord excludea de la bun început iubirea și intimitatea
și permitea chiar relații extraconjugale.
E contrar esenței căsniciei.
E contrar ordinii publice și bunelor moravuri. E nul.
Pe scurt, o căsnicie fără iubire și intimitate încalcă
ordinea publică și moravurile.
Dacă o căsnicie fără iubire încalcă ordinea publică și moravurile,
toate căsătoriile bazate exclusiv pe condiții practice sunt nule?
Și cuplurile din care iubirea sau intimitatea a dispărut
ar trebui să divorțeze?
Într-o căsnicie, se aliniază sentimentele,
dar există și aceleași intenții și obiective în viață.
Acordul a fost încheiat
între reclamant și pârâtă pentru creșterea copilului
și au reușit să-și mențină familia fără probleme.
Cu toate acestea, reclamantul dorește să destrame această casă stabilă,
doar fiindcă i s-au schimbat sentimentele.
Onorată instanță,
acest acord neagă în mod direct obligațiile conjugale de coabitare,
sprijin și cooperare stipulate în articolul 826 din Codul civil.
Dacă tribunalul admite acest lucru,
ar putea cauza confuzie semnificativă
în sistemul juridic al relațiilor maritale din Codul civil.
Mai mult, Curtea Supremă statuează
că relațiile sexuale sunt esențiale într-o căsnicie
și că refuzul prelungit nefondat poate fi temei de divorț.
Dacă pârâta își dorește această căsnicie, ar putea să se culce cu reclamantul.
Sugerați să se culce cu un bărbat pe care nu-l iubește?
De ce te-ai căsători
dacă nu-l iubești pe tip?
Fiindcă iubirea e o emoție imperfectă, epuizabilă și temporară.
De aceea, nu toți cei care se iubesc se căsătoresc
și nu toți cei care se căsătoresc se iubesc.
Știți prea bine asta.
Onorată instanță,
cazul citat de avocatul reclamantului se referă la o căsnicie tipică
și nu se poate aplica dacă există un acord prealabil clar
că nu vor exista relații intime.
Atunci iată întrebarea mea.
Să lăsăm sentimentele și sexul deoparte.
Doriți ca instanța
să îi permită unei femei căsătorite să iasă cu alt bărbat?
Stați puțin. Mă simt jignită.
Considerați că acordul încalcă ordinea publică, moravurile sau ce-o fi.
Din câte am auzit, cum era, contractul de concubinaj?
Am auzit că se aplică în acest caz.
Nu am încheiat un contract imoral sau anormal.
Și el știe, dar își folosește avocatul ca purtător de cuvânt.
Nu mă mai văd cu Sang-min.
Ajunge?
Rog pârâta
să se calmeze.
PÂRÂT
Onorată instanță,
nu ar fi nicio problemă
dacă am elimina clauza relațiilor extraconjugale, nu?
Dacă spuneți că acest contract e nul
doar fiindcă e o căsnicie fără iubire și intimitate,
nu e o opinie extrem de depășită?
În această privință,
curtea va cântări atent lucrurile.
Onorată instanță,
acest contract se bazează pe independența sexuală
și responsabilitatea socială pentru creșterea unui copil.
Nu încalcă ordinea publică.
Instituția căsătoriei evoluează odată cu timpul și cultura.
Două persoane din familii divorțate au încheiat acest contract
pentru a-i oferi un mediu mai bun copilului lor.
Erau necesare reguli clare pentru a asigura
previzibilitate ca părinți și în viața cotidiană.
Am înțeles.
Instanța va analiza atent dacă acest contract reprezintă
o formă evoluată de căsnicie sau o structură ce subminează
instituția ca atare.
Legea reprezintă pragul minim de moralitate.
Pentru acest caz, vom ține seama
de natura căsătoriei, de principiul ordinii și al moralității.
Depuneți orice alte documente până la termen
și ne vedem la data următoarei audieri.
Hai să vorbim puțin.
Despre ce?
Am întâlniri prin agenția matrimonială.
- Și de trei ori pe săptămână. - Și?
La fiecare întâlnire, regret ce am făcut.
Mă întreb
de ce ți-am făcut asta.
Am fost sincer adineauri.
O căsnicie fără iubire nu funcționează.
Și dacă persoana e mai potrivită, ce rost are dacă n-o iubești?
- Nu ne potrivim. - De ce nu?
Mă voi schimba.
Lasă iubirea. Nu ești fidel.
N-aș ieși cu o asemenea persoană, darămite să mă căsătoresc…
HOTELUL LIELSIUM
Au trecut 20 de minute. Unde e?
Îl sun.
HYNIC CORE DIRECTOR CHOI CHIL-HYEON
De ce mă sună dl Choi de la Hynic Core?
- Cine e? - Directorul tehnic.
Răspunde-i.
Alo?
Da.
Poftim? Acum?
Puteți semna în spațiul dedicat de jos.
După ce semnați,
vă vor fi transferate în cont 20 de miliarde de woni.
Oferta e valabilă până azi la ora 18:00.
Mai aveți 18 minute.
E singura cale.
Cu 20 de miliarde de woni, vă achitați datoria dv,
dar și pe a lui Sang-jun, Geon-taek și Seung-nam.
Nu permiteți ca familia dv să-și piardă casa și să ajungă în stradă.
Am crezut în dv. Am adus bani de la cămătari pentru cercetare.
Dacă ne lasă și Hynic Core,
suntem terminați.
Sigur dacă semnez aici,
planul de concediere a angajaților Hynic Core va fi retras?
Da.
Ați verificat deja contractul de mai multe ori.
- Doar personalul autorizat poate intra. - Dați-vă la o parte.
Un contract încheiat în condiții atât de coercitive e nul.
Nu e problema mea.
Eu doar respect ordinul de a nu lăsa pe nimeni să intre.
Hynic Core Inc.
nu e doar un loc de muncă.
E o moștenire clădită prin munca asiduă, pasiunea
și tinerețea fiecărui angajat.
Vă rog, nu-mi concediați angajații.
Da, vă dau cuvântul meu.
Dle Lee,
e timpul să luați o decizie.
PARTEA B, CEDENT LEE SEONG-BIN
Dnă Kwon!
Ce e?
La o parte, brutelor!
Dle Lee Seong-bin!
- Seong-bin! - Dle Lee!
Jos mâinile! Vă dau în judecată!
Dați-mi drumul!
Dați-vă din calea mea!
Dați-mi drumul!
- Seong-bin! - Dle Lee!
Cum ai…
Șarpe!
Cum poți lua partea Optalyn?
Ce e cu tine?
Nu semna, Seong-bin.
Dați-i afară, acum!
Ce credeți că faceți?
Dle Lee, este inadmisibil.
Mai aveți sub zece minute.
Oferta de 20 de miliarde de woni expiră automat după ora 18:00.
Stați așa.
Dați-mi o clipă.
Sunt strâns cu ușa.
Casa mi-a fost scoasă la licitație,
iar tu, Seung-nam,
și ceilalți ați făcut împrumuturi din cauza mea.
Nu e treaba ta!
Hynic Core nu e doar a ta.
Am investit pentru că am crezut în tehnologie și în companie.
A fost decizia noastră.
De ce să-ți asumi răspunderea pentru asta?
Dle Lee, nu e corect.
Dle Lee.
Dați-ne o șansă să corectăm asta.
Îmi pare rău,
dar nu semnez.
Dle Lee!
Dle Ban, asta numiți dv muncă?
Depuneți plângerea Bluestone
și acuzați-i pe toți cei implicați de fraudă.
În regulă.
Domnule,
ce-ar fi să găsim o cale să supraviețuiască toată lumea?
Am putea pur și simplu să mergem în instanță.
Sigur ați câștiga. Dar colectarea datoriilor e altă poveste.
Bluestone a distribuit deja 120 de miliarde de woni beneficiarilor,
așa că nu mai sunt bani în fond.
Chiar dacă instanța impută suma firmei de gestionare a activelor sau dlui Ban,
nu au cum să plătească.
Ceea ce înseamnă că nu câștigați nimic în urma procesului.
Știți asta.
Vindeți Hynic Core
către Bluestone pentru 120 de miliarde de woni.
Mă voi asigura că Bluestone vă achită suma.
Am acționat încrezându-ne în tehnologia Hynic Core.
Fără ea,
și dacă recuperăm cele 120 de miliarde, pierderea ar fi tot uriașă.
Vreau orice probe care-l vizează pe dl Ko Seung-cheol.
Ce veți face cu ele?
Îl zburați de la Yullim?
Da.
Propunem demiterea lui pentru încălcarea acordului de parteneriat.
Și ne vom asigura că nu mai poate comite astfel de înșelătorii.
Chiar credeți că novici ca dv
l-ar putea atinge pe dl Ko?
Dl Ko are o armată în spate.
Protejați ca mine
și directori executivi cărora dl Ko le-a asigurat scaunul
sunt peste tot în lumea juridică, financiară și politică.
Eu voi încerca să-l ating, atunci.
Dl Lee Seong-bin va finaliza tehnologia
și va acorda Optalyn licența exclusivă de utilizare.
Ni se acordă dreptul de uzufruct,
dar păstrați tehnologia ca atare?
Da, codul sursă va rămâne o cutie neagră
și va fi furnizat în format AIP.
Asta e condiția.
Criptarea și ingineria inversă sunt interzise.
Vom reveni cu privire la taxa de licență.
Și dacă refuzăm?
Am obținut dovezi cu ajutorul lui Ha Du-sik.
E mai mult decât suficient
să mă ating de el.
Vrem doar dovezi mai solide. Asta e tot.
Dați-mi…
acele probe.
Fără dl Lee Seong-bin,
tehnologia nu poate fi nici perfecționată, nici implementată.
Și dacă veți câștiga procesul,
necolectarea va costa miliarde.
Și dacă ratați șansa de a acapara piața cu tehnologia,
pierderea va fi mai mare.
Oferta e valabilă doar aici și acum.
Alături de cota-parte a dlui Ko din profit, voi convinge beneficiarii
să returneze cele 120 de miliarde către Optalyn.
Vom returna Hynic Core acționarilor inițiali
după ce investiția de 15 miliarde
ne e returnată integral cu dobândă.
Cifrele nu ies la calcul.
Să mai adaug ceva.
Mulțumesc, domnule. Bine, la revedere.
În regulă. Acceptăm oferta.
Bună ziua!
Numele, vă rog?
Heart Logic.
Da, sunteți deja așteptată.
Vă rog, urmați-mă.
- Pe aici, vă rog. - Mulțumesc.
Bună!
Cum?
Ce faci aici?
Dar dv ce faceți aici?
Nu cred! Heart Logic?
Nu-mi spune
că e ce cred eu că e.
Cred că e.
Alo?
A venit o doamnă cu 11 ani mai tânără
care n-a fost niciodată căsătorită.
Căutam pe cineva de vârsta mea, care a trecut printr-un divorț.
Sistemul AI analizează preferințele dv și compatibilitatea efectivă,
iar apoi sugerează cea mai echilibrată potrivire.
Conform recomandărilor sistemului,
vă potriviți perfect. De aici corelarea.
Anulăm aranjamentul de azi.
Dacă se repetă, mă retrag.
Probabil nu vă așteptați
să vă potriviți cu o persoană mai tânără, nedivorțată.
Pe mai departe, vom da prioritate preferințelor dv
în pofida analizei AI.
Pentru astăzi, sper să vă bucurați de masă
și de timpul petrecut împreună.
Nu, aș prefera să nu.
La revedere!
Bună!
Nu.
De fapt, cred că ne potrivim perfect.
Mi-am cumpărat haine noi și am fost la coafor.
Și restaurantul e minunat.
Da, bine.
Doriți să comandați?
Ne puteți lăsa puțin?
Cred că e o neînțelegere.
Eu voi pleca.
Poftă bună! Fac cinste!
Rămâneți la masă.
Mâncarea e foarte bună.
Sunt sigură că n-ați mâncat.
Nu, sunt bine.
Pot comanda pentru o persoană?
Regret, acceptăm comenzi doar pentru minimum două persoane.
Atunci comand pentru doi.
Scuze, dar e o masă centrală. Nu servim mese pentru o persoană aici.
Vă puteți muta la bar?
Comandăm pentru doi.
Bine.
- De ce nu mă plăceți? - N-am zis niciodată asta.
- Am zis că nu ne potrivim. - De ce nu?
Ești subalterna mea,
ești mult mai tânără și n-ai fost căsătorită.
Nu credeam ca asta să fie un dezavantaj.
Nu e vorba dezavantaje.
Spuneți că sunt supracalificată.
„Kang Hyo-min e supracalificată pentru perechea ei, Yoon Seok-hoon.”
E doar o întâlnire, nu e nuntă.
Fiți partenerul meu de azi.
Oricum v-ați rezervat deja timp.
Ce facem după?
Trebuie să facem ceva după cină?
Seok-hoon…
Seok-hoon?
Azi sunteți partenerul meu.
Nu vă pot zice dl Yoon.
Mă rog, plătiți cina, nu?
Da.
Nu pot lua cina pe banii dv
și eu să nu vă iau nici măcar o cafea.
Nu mă deranjează.
Pe mine da.
Dar cum vremea de azi
e prea frumoasă să ne limităm la o cafea.
Ce-ar fi să facem o plimbare prin parc și să bem o bere?
Ați zâmbit.
Așa facem.
De-asta mergeți la întâlniri pe nevăzute.
Practic, ar trebui să fie
divorțată, să aibă peste 35 de ani și să-i placă câinii.
Păi…
nu trebuie ca partenera mea de viață să corespundă unui tipar anume.
Cred că ar fi mai ușor dacă am avea experiențe similare.
„Parteneră de viață.”
Îmi place expresia.
Căsnicia nu e ușoară.
Nu ajunge să iubești ca să te căsătorești,
iar căsătoria nu-ți garantează că iubirea va dura.
Nu poți separa iubirea de căsătorie,
dar sunt oarecum diferite.
În ce sens?
Păi,
dacă iubirea înseamnă că doi oameni se privesc unul pe altul,
căsătoria înseamnă
să privești în aceeași direcție.
Așa este.
Mi-a plăcut ce ați spus.
Ce-am spus?
„Iubirea în cuplu începe cu pasiune,
trece prin realitate și devine solidaritate.
Dacă pasiunea s-a stins
nu înseamnă că iubirea a dispărut.”
Și eu sunt de acord cu ce ai spus tu.
„Poate căsnicia nu e încununarea iubirii,
ci procesul prin care ea se epuizează.”
Idealul meu
era un partener pe viață,
cu care să mă îndrept spre același țel.
Dar, de fapt,
căsnicia mea a fost un proces de epuizare a iubirii.
Și uneori…
simt că viața mea e un rateu.
De ce? Fiindcă ați divorțat?
Da.
Eu nu cred.
Unele iubiri sunt epopei,
iar altele, nuvele.
Doar pentru că ați scris o nuvelă nu înseamnă că ați eșuat.
Zici?
Da.
Nu e un eșec.
E doar o carte care s-a sfârșit.
Trebuie să scrieți alta.
Una cu iubire pasională.
Corect.
- Ce e? - Cred că mi s-a rupt tocul.
Încheiem plimbarea?
- Mergem acasă? - Nu.
Să ne mai plimbăm puțin.
E plăcut afară.
Ține-te de mine.
Apropo, v-ați schimbat parfumul?
Da.
De ce?
Ca să scriu o poveste nouă.
- Era dl Yoon? - Da.
Cum se poate?
Cum a fost? Ați plecat imediat?
Ai zis că ai mâncat. Ai mâncat cu el?
Vrem toate detaliile. Să nu omiți nimic.
Inițial, am fost șocați amândoi,
dar i-am zis să rămânem la întâlnire.
Voia să plece,
dar am luat cina și ne-am și plimbat.
L-am ținut
de braț.
De braț?
Cum a fost?
- A fost bine. - Ce a fost bine?
Ne-am consolat
unul pe altul.
Mamă! Consolarea e sămânța iubirii, așa se zice.
Iubire?
E șeful meu. Ce lipsă de respect!
Fața ta zice altceva.
Nu ne-ai zis tu că n-ai nevoie de iubire?
Ai zis că ne ai pe noi și-ți ajunge.
Tu tot crezi asta?
Asta zicem după ce ne certăm sau după o despărțire.
- Recunoaște. - Ce anume?
Mereu suntem pe planul doi.
Nici vorbă.
E un lucru rău?
Mie în place.
- Să fii pe locul doi? - Da. Uite.
Prietenii, familia, viitorul soț
și copiii vor fi inevitabil pe primul loc.
Dar acele priorități nu sunt perfecte.
Ne rănesc și ne dezamăgesc.
Uneori, ne trădează.
Dar nu-i nimic,
pentru că avem mereu prioritățile secunde să ne susțină.
O plasă de siguranță care e chiar în spatele tău.
Astea suntem noi.
Ce frumos!
Ai dreptate.
Pot iubi din nou și pot trece prin toate suișurile și coborâșurile
pentru că sunteți acolo, în spatele meu.
- Haide. - Iisuse!
- Vă iubesc! - Eu nu.
- Vă iubesc! - Termină!
Ajunge.
Așadar, practic,
aveți nevoie de acordul meu
pentru a-l da afară pe dl Ko Seung-cheol.
Așa este.
Dle Kim,
e vorba de onoarea și de însăși existența firmei Yullim.
Înțeleg.
Lăsați-mă să mă gândesc.
Bine.
Gândiți-vă și dați-mi de veste.
Nu faceți nimic până nu iau o decizie.
Bine, domnule.
Doamne!
A trecut ceva vreme.
Când lucram în vânzări,
dădeam paharul pe gât fără să-l savurez.
Beam ca peștii pe atunci.
Îți amintești?
Când lucram în vânzări, beam atât de mult
încât toți trei, cu Myeong-jin, am ajuns la spital.
Da, îmi amintesc.
Dumnezeule mare!
Firmele de avocatură erau un soi de lobbiști. Angajau foști funcționari
de la Comisia pentru comerț echitabil și Serviciu de supraveghere financiară
ca să scadă amenzile pentru firme și să ajusteze nivelul sancțiunilor.
Asta făceam atunci.
Acum, dacă am face asta, am fi în mare încurcătură.
Sunt lucruri
care mergeau atunci, dar nu și acum.
Hai, dă-i drumul.
Poftim?
Mă urmărești de zile întregi și nu reușești să-mi spui.
Păi…
Ce este?
Kwon Na-yeon a venit la tine?
Da.
Îți amintești
ce mi-ai zis când am fondat Yullim?
Ce am zis?
Când te-am întrebat de ce-mi dai atâtea acțiuni,
spunându-ți că nu făcusem mare lucru,
tu ai zis:
„Acțiunile tale vor proteja Yullim.”
Așa am zis?
Pe atunci, n-am înțeles,
dar acum știu.
M-ai păstrat drept colac de salvare,
în caz că deveneai corupt cândva.
Puteai organiza acționariatul
astfel încât să nu poți fi dat afară,
dar tu te-ai îngrădit.
M-ai ales pe mine ca ultim colac de salvare,
ca să nu lași capriciile sau corupția ta
să distrugă Yullim.
Crezi că ești așa de important pentru firmă?
Dumnezeule!
Ai dreptate.
Te-am ales
fiindcă am crezut că vei putea mereu
să iei decizii obiective pentru Yullim.
Știi că nu-s un avocat prea grozav.
Dar cred că pot recunoaște oamenii talentați
și am generozitatea și înțelepciunea de a-i cultiva.
Cred că acele talente pe care le-am adunat vor deveni coloana vertebrală a firmei
și fortăreața pe care o construiesc
va fi ridicată pe o fundație solidă,
nu pe nisipuri mișcătoare.
Numele „Yullim” a fost creat
cu o literă din numele meu.
Datorită loialității pe care-ai sădit-o în mine,
voi continua misiunea
pe care tu, cel de altădată, mi-ai lăsat-o,
chiar dacă îți e potrivnică.
Nu e o discuție.
E o informare.
E Hyo-min?
Ce faci aici?
Bună, Hyo-min!
N-am mai văzut ținuta asta.
E foarte șic!
Cred că Cherry e flămândă.
Trebuie s-o hrănesc.
Intră.
- Am venit, Cherry. - Dumnezeule!
Tu ai mâncat?
Ai mâncat?
Da. Mâncare.
Nu.
O hrănesc repede pe Cherry și apoi mâncăm și noi.
Mă bucur să te văd așa, pe neașteptate.
Spală-te pe mâini.
Ar trebui să te schimbi, dragă.
- Mă ocup de astea. - Bine.
Ia loc.
Mamă…
Mătușică.
Probabil te-am surprins venind neanunțată.
Cum de poți vorbi?
Mă auzi?
Eu…
citesc pe buze.
PENTRU CHERRY
Mulțumesc!
Hyo-ju.
Te pot revedea?
Am învățat limbajul semnelor,
să pot vorbi cu tine, dacă ne întâlneam.
Îmi pare rău.
Mereu am regretat.
Fetița mea.
Îmi pare rău.
N-am venit aici până acum pentru că m-am gândit că regreți
și de-asta am venit azi.
Am fost, sunt
și voi fi fericită.
Bine.
Motivul pentru care suntem aici nu e plăcut. Să trecem la subiect.
- Propuneți demiterea mea? - Da.
Dnă Kwon, nu vă uitați în jur?
Cu Shin Myeong-jin, Ko Seung-cheol, Kim Yul-seong, Ko Tae-seop,
Choi Hui-cheol, plus acțiunile mele, depășim majoritatea.
Orice ați face,
moțiunea de demitere a dlui Ko nu poate trece.
Eu voi încerca.
Cine știe?
Poate cineva care credeați că e de partea dv va susține demiterea.
Dumnezeule!
Să auzim condițiile mai întâi.
M-ați pus la cârmă, lăsați-mă să-mi fac treaba.
În timpul mandatului meu de trei ani,
plasați drepturile de vot ale dlor Shin Myeong-jin
și ale dv sub tutela mea.
Și…
nu mai încercați niciodată să mă eliminați
prin înșelătorii.
În primul rând,
renunțați la trucul mizerabil de a vă folosi de un tânăr
pentru a fabrica un scandal.
- Un tânăr? - Asta e…
Înțeleg. Sunt de acord.
- Dle Ko. - Dați-mi hârtiile. Le semnez.
- De ce nu vă mai gândiți? - Puteți pleca, dle Ha.
Dar, dle Ko…
Da, domnule.
Ați venit la Yullim
când aveam
mai puțin de 30 de avocați.
- Nu-i așa? - Așa este.
Am dat interviul cu dv.
Îmi amintesc clar acea zi.
Erați foarte isteață. Am știut că vă veți descurca grozav.
Dl Kim Yul-seong a venit la mine.
Pentru o clipă, am uitat
ce este Yullim pentru mine.
Nu mă retrag din cauza presiunilor dv,
ci pentru că iubesc Yullim.
Yullim e precum copilul meu.
Am investit tot ce aveam aici.
Dar acum,
simt că avem nevoie de o schimbare,
pentru că dacă mergem pe calea veche, nu vom ajunge nicăieri.
Vă ofer șansa
de a vedea dacă puteți schimba lucrurile.
Da, dle Ko.
Unii folosesc legea ca pe o armă,
iar alții ca pe o unealtă.
Ce-i diferențiază?
Nu sunt sigură.
Primii încearcă să aplice legea,
iar cei din urmă încearcă să fie deasupra ei.
Eu sunt din a doua categorie, dv, din prima.
Din păcate, cei din urmă
nu i-au îngenuncheat niciodată pe primii.
Cu tot respectul,
exploatarea portițelor legislative
pentru a obține profit și a manipula, cum faceți dv,
nu e calea pe care doresc să merg.
Voi folosi legea ca pe o armă
pentru a clădi un sistem corect.
Vedeți dv,
așa gândeam și eu la vârsta dv.
Credeam că talentul e suficient pentru a reuși.
Dar de fapt, nu e niciodată așa de simplu.
Voi afla pe propria piele și voi lua propriile decizii.
Vă rog.
Dar să nu cedați.
Adevărata putere stă în flexibilitatea
de a te îndoi uneori, în loc să te rupi.
În sensul ăsta,
folosiți-vă bine de dl Yoon.
Pentru cineva ca dv, el ar putea fi de neprețuit.
Mulțumesc pentru sfat.
Am alte treburi acum.
Bine, nu vă mai rețin.
Vă rog…
Aveți grijă de Yullim.
Așa voi face, dle Ko.
Te-ai descurcat excelent!
Să facem treabă ca la carte.
Voi citi verdictul.
De la bun început,
reclamantul, Ko Min-chan, și pârâta, Park Hyeon-yeong,
nu au avut nicio intenție să încheie o uniune fizică sau emoțională.
Relația s-a menținut fără elementele unei căsnicii.
În plus, reclamantul s-a exprimat fără echivoc
că este imposibil să continue căsnicia,
iar intenția autentică de reconciliere a pârâtei
nu poate fi recunoscută. Ținând cont de aceste circumstanțe,
instanța constată că această chestiune
cade sub incidența articolului 840, alineatul șase din Codul civil,
o cauză gravă care face continuarea căsătoriei dificilă
și decide în favoarea cererii reclamantului
de acordare a divorțului.
Întrucât mă ocup de cazuri de divorț de mult timp,
voi mai adăuga ceva.
Iubirea nu e perfectă,
iar căsătoria este procesul prin care doi îndură acea iubire imperfectă împreună.
Procesul poate fi dificil și poate eșua.
Și uneori, din cauza aceasta, se ajunge la divorț.
Dar dacă excludem iubirea de la bun început
doar pentru că e greu,
pierdem valoarea esențială
din experiența căsniciei.
Deși relația de căsătorie se încheie,
sper ca sinceritatea și responsabilitatea pe care a fost clădită
să reziste multă vreme.
Aceasta a fost sentința instanței.
V-ați descurcat bine.
Această sentință vede iubirea ca esența căsătoriei,
dar eu cred că și responsabilitatea poate fi esența ei.
Sper că înțelegeți că acest rezultat nu vă contestă
responsabilitatea ca părinte
și nici respectul și sinceritatea pe care le presupune.
Nu gândesc așa. Mulțumesc, dle Yoon.
Mulțumesc, dnă Kang.
Mulțumesc.
Mă duc
să-l iau pe Min.
Dacă ai timp…
Doamne!
Lasă.
Am plecat.
Vin și eu.
Poate luăm și cina.
Serios? Ai timp?
Hai să luăm cina toți trei.
Mâncăm prea des în oraș.
Și tu mănânci des în oraș.
Dacă i se inflamează eczema lui Min?
Am găsit un loc doar cu ingrediente organice.
Fără aditivi, cu puține condimente.
Serios? Unde?
Ești bine?
Să n-ai emoții.
- N-am. - Serios?
Și eu de ce am?
- Și eu am. - Nu?
E decis deja, nu?
Asta e doar o formalitate, nu?
- Nu. - Poftim?
Adică te-ar putea refuza?
Da.
Nu cred!
Păi și cum de ne-ai chemat?
Știți de ce e diferit să fii căsătorit și să locuiești împreună?
De ce?
Când locuiești împreună, e un acord între doi oameni,
dar când te căsătorești prezinți acordul familiei, prietenilor și lumii.
Deci și la o cerere în căsătorie ai nevoie de martori.
Mai ales când cineva ca dl Yoon e aici
îi conferă greutate.
Nu zici rău.
Hyo-min zice că vine și-i acoperă ochii lui Min-jeong.
Când apare Min-jeong, porniți muzica.
- Da, domnule! - Bun.
Vin!
Bine!
Nu m-am mai simțit așa niciodată.
Ai grijă.
Sunt dâmburi.
Fii atentă.
În dreapta.
- Cât mai e? - Încă puțin.
- Ce e asta? - Ai grijă.
- Poți sta aici. - Aici?
Pot deschide ochii?
De ce aplaudați?
Ce e asta?
Min-jeong,
Bună!
Am scris
câteva cuvinte ieri
pentru clipa asta.
Un jurământ de iubire pentru tine, draga mea.
„Draga mea”?
JURĂMÂNT DE IUBIRE
Ce faci?
Haide!
„Jurământ de iubire.
Cu tine, voi prețui
prima scânteie a iubirii noastre, chiar și cu trecerea timpului
te voi respecta și voi crede în tine mereu.
Iubirea mea de azi va fi aici și mâine
și iubirea mea de mâine va dăinui veșnic.
Iar numele acelei veșnicii…”
Acum că-l citesc cu voce tare,
e puțin ciudat.
Pare cam prea perfect,
așa că nu sună de parcă l-aș fi scris eu.
- Nu? - Puțin.
Îți tot spun că te iubesc
și că acea iubire va dăinui veșnic,
dar adevărul este
că nici nu știu exact ce e dragostea.
Cred că e firesc.
La urma urmei,
nimeni nu ne spune
cum ar trebui să ne iubim.
Așa că se pare
că învățăm ce e iubirea
doar după ce am fost răniți
și o prețuim doar după ce o pierdem.
În felul acesta, pas cu pas,
am ajuns
să pricepem ce-i iubirea.
Pentru mine, iubirea e o călătorie în care mă întreb,
reflectez și descopăr lucruri mereu
în încercarea de a afla
propriul răspuns.
Și vreau să fac…
acea călătorie cu tine.
Nu îți jur că iubirea mea va dăinui o veșnicie,
așa cum am scris aici.
Dar chiar vreau să îți promit ceva.
Vreau să merg cu tine până la capăt,
să văd ce e dincolo de jurământul de iubire
Voi fi soțul
care îți va sta alături,
pe măsură ce ne vom maturiza și vom lăsa în urmă tinerețea
și te voi proteja
până la final.
Ține asta.
Eu…
Am luat un inel cam mare.
Vrei să fii soția mea?
Vă plimbați des pe aici?
Da.
Când mă frământă gândurile.
Și azi ce v-a frământat?
M-am tot gândit la ce-a zis judecătoarea.
Și eu.
Cum am iubit înainte,
știu cât de imperfectă poate fi iubirea.
Am fost rănit
și am dat greș.
M-am gândit că e mai înțelept
să cunosc pe cineva potrivit mie
și să trăiesc o viață stabilă, fără surprize
în loc să alerg după iubire.
De asta ați ales agenția matrimonială.
Dar v-ați amuzat cu mine, nu?
N-a fost rău.
Mi-a adus o alinare neașteptată.
Vedeți? V-am zis eu c-o să fie bine.
Dar nu doar dv ați procedat astfel.
Așa am crezut și eu.
M-am gândit că iubind mai puțin, voi suferi mai puțin.
Am decis că,
dacă găsesc pe cineva compatibil,
poate va fi mai ușor.
Dar spusele judecătoarei chiar m-au impresionat.
Alegând calea ușoară,
s-ar putea să pierd esențialul.
Da.
Dar în același timp, am înțeles ce ați zis
despre faptul că responsabilitatea e esența căsniciei.
E nevoie de ambele.
De iubire și de responsabilitate.
Dar niciuna nu e ușoară.
Cred că de asta divorțează oamenii.
Divorțul nu e sfârșitul.
- Mai ales în dosarul acesta. - Așa e.
Probabil că soțul a cerut divorțul
nu ca să pună capăt relației,
ci ca să o reînceapă într-o altă formă.
Cred că divorțul nu e un sfârșit,
ci un nou început.
Deși am pierdut, a fost plăcut.
Cum adică?
Indiferent de rezultat,
am învățat despre iubire în sala de judecată.
M-am regăsit în cuvintele judecătoarei,
iar cererea în căsătorie a dlui Lee de după aceea a fost finalul perfect.
Erai gata să plângi.
„Nu știu
ce e dincolo de jurământul de iubire.”
Cuvintele astea au trezit ceva în mine.
Sincer, uneori, la nunți, mă podidesc lacrimile.
Și ce-ai zis în instanță?
Vorbeai ca avocat?
Jumi-juma.
De exemplu, dl Lee a zis că nu e sigur dacă știe ce-i iubirea.
Eu am descoperit multe ocupându-mă la Yullim de cazuri
precum cel de azi.
Despre ce anume?
- Despre iubire? - Da, despre iubire.
Iubirea dintre un bărbat și o femeie.
- Excelent! - Mulțumesc.
Mersi.
Iubirea părinților pentru copii.
Iubirea copiilor pentru părinți.
Și…
iubirea dintre soți.
Îmi pare rău.
Chiar și iubirea pentru ceilalți.
Vă mulțumesc că mi-ați amintit că iubirea îmbracă multe forme
și că m-ați învățat
cum să înțeleg și să vindec rănile
care vin cu ea.
Dar tot nu știu cu adevărat
ce e iubirea.
Dv ce credeți că e iubirea?
Păi…
Pentru mine, iubirea este…
DINCOLO DE BAROU
Subtitrarea: Cristina Pintecan